section_heading: O klubu
paragraph_text: U Beglucima se nogomet počeo igrati 1950. godine. Nije došlo do osnivanja kluba, nego je seoska momčad nastupala na raznim turnirima i prijateljskim utakmicama u okolici. Klub je službeno osnovan 1976. godine pod imenom "Budućnost", kad je formirana Općinska liga Derventa. <br> "Budućnost" je prvak općinske lige 1980. godine, te ulazi u Grupnu ligu Doboj, koju osvaja 1986. godine, kada ulazi u Međuopćinsku ligu Doboj, u kojoj igra sljedećih godina. <br> Zbog rata u BiH, okupacije i protjerivanja hrvatskog i muslimanskog stanovništva iz Begluka, klub 1992. godine prestaje s radom, te cjelokupno područje općine Derventa ostaje pod srpskom kontrolom i ulazi u sastav Republike Srpske.